Downloaded from YTS.MX
Official YIFY movies site: YTS.MX
Keväinen metsä on kuin äidin kohtu, -
jossa sykkii tuhansia pieniä sydämiä.
Vaikka kuinka pieni, elämä on suurin arvoitus.
Salaisuuden ytimeen päästäkseen on joskus kuunneltava tarkkaan.
Tuo pieni sykkivä sydän on Bambin.
Pienen prinssin syntymä on taianomainen tapahtuma.
Varsinkin uteliaalle varikselle.
Elämänsä ensimmäisenä aamuna Bambi osaa jo kävellä.
Se on vaistonvaraista. Se tulee sen esi-isiltä.
Kuin pieni ääni, joka seuraa sitä kaikissa vaaroissa.
Ja niitähän riittää.
Mutta alkuaikoina mikään ei voi korvata emän huolenpitoa.
Bambi ja sen perhe ovat metsän mahtavimpia eläimiä.
Bambin pieni sisäinen ääni kertoo, -
että vaaran voi joskus aiheuttaa joku sitä itseään pienempi.
Bambilla on paljon opittavaa.
Sade sekoittaa luonnon tuoksut.
Tuoksujen ilotulitus saa hajuaistin säihkymään.
Jonain päivänä Bambi pystyy aistimaan vaaran pelkästä hajusta.
Toistaiseksi se voi luottaa emänsä suojeluun.
Ja suojelusenkeliin, joka on valmis kastumaan sen vuoksi.
Vihreän katon alla Bambi on piilossa.
Valkoiset täplät sen selässä matkivat auringonpilkkuja.
Todellinen suojaväri.
Niityllä mikään ei suojele niitä.
Ihmiset ovat uhka.
Aurinkoisessa ruohikossa he voivat huomata ne.
Bambi ei saa koskaan unohtaa, että metsän laidalla asuu ihmisiä.
Kukkien keskellä kulkiessa kannattaa ottaa joitakin riskejä.
Vapaus antaa siivet.
Kotkat uskaltautuvat metsään vain harvoin.
Bambin pieni sisäinen ääni käskee piiloutua. Vaistot suojelevat sitä.
Bambi tuntee pelkoa, mutta pelko voi joskus pelastaa hengen.
Jos Bambin emä katoaa joskus, -
se johtuu siitä, että Bambin on oivallettava asioita itse.
Se on itsenäisyyden alku.
Bambi kuuluu suureen perheeseen.
Sen on löydettävä paikkansa omiensa joukossa.
Jonain päivänä silläkin on isot sarvet.
Aikuistuminen tarkoittaa itsensä ruokkimista.
Pitää avata silmät ja maistaa kaikkea.
Ja ennen kaikkea katsoa, mitä emä tekee.
Siitä oppimisessa on kyse.
Bambi huomaa muut ja niiden erot.
Monimuotoisuus tekee maailmasta kauniin.
Kukaan ei ole samanlainen.
Uteliaisuus ei ole huono asia.
Paitsi ehkä hieman takertuvalle pesukarhulle.
Joskus pelkästään se, että näyttää samalta, -
voi sytyttää kipinän.
Kun kaksi pientä sydäntä innostuu, -
hellyys muuttuu seikkailuksi.
Ja seikkailusta rämäpäisyyteen.
Se raja on nopeasti ylitetty.
Ihmisvarjot varjostavat Bambin onnea.
Niitä voi ilmestyä metsään milloin vain.
Onneksi joku tarkkailee.
On kesä. Tulipallo loistaa eläinten päiden yllä, -
ja varjopaikka olisi paratiisi, jos hyönteiset jättäisivät rauhaan.
Päivät kuluvat.
Kesän huoleton henki tuo iloa jokaisen sydämeen.
Bambin on oltava varuillaan.
Toisinaan se uskaltaa lähteä emänsä luota.
Emän suojelevan katseen alla jopa taivaan oikuista tulee leikkiä.
Mikään ei ole suloisempaa kuin kukoistavat siteet.
Jotkin yöt ovat taianomaisia.
Pikku keijut heräävät.
Tulikärpäset luulevat olevansa taivaalta putoavia tähtiä.
Pöllön huolehtivat silmät seuraavat Bambia yössä.
Muiston pienessä nurkassa piileksivät huonot muistot.
Elämänkokemusten jakaminen, niiden pahimpienkin, -
on hyvä tapa välttää ihmisten virittämät ansat.
Susi voi olla pelottava.
Se on kuitenkin koirien esi-isä. Kuin iso, esihistoriallinen koira.
Ja kuten kaikki metsän eläimet, se syö, mitä haluaa.
Sen ateria on vain vähän vauhkompi.
Syntymästä asti isän läsnäolo on rauhoittanut Bambia.
Pienenä on tärkeää tuntea olo turvalliseksi, -
jotta saa itseluottamusta.
Bambi tarvitsee kaiken mahdollisen itseluottamuksen -
tullakseen metsän kuninkaaksi.
Bambi on nyt puolivuotias.
Aika on pyyhkinyt täplät vasojen turkeista.
Jylinä saa koko metsän värisemään. Se on kauriin mylvintää.
Ensimmäistä kertaa -
Bambi huomaa, että uroksilla on vaisto ottaa yhteen.
Sen isä ja muut urokset kilpailevat naaraskauriin suosiosta.
Kun Bambi kasvaa isoksi ja vahvaksi ja saa sarvet, senkin on taisteltava.
Kasvaessaan Bambi muuttuu. Ja metsä sen mukana.
Syksy sytyttää värit sateellakin.
Ja Bambin sydämen.
Bambi saa huomata, että rakkauden vuodenaika päättyy jonain päivänä.
Kaikelle on aikansa.
Kun tuntee toisen hädän mutta ei pysty tekemään mitään.
Onko sisäinen ääni hiljaa, koska ei tiedä, mitä tehdä?
Bambin hajuaistista on tullut hyvin voimakas.
Jotkut hajut ovat pahaenteisiä.
Metsään on tunkeutunut uhkaava olento.
Bambin emä tietää uhasta.
Bambille elämä ilman emää on kamppailua.
Suru tuntuu sisäisenä kylmyytenä.
Se ei vielä tiedä, että se on ikuista.
Emän opetukset jäävät Bambin mieleen ja tuovat sille elinvoimaa.
Onneksi se ei ole yksin.
Luonnossa on salaisia paikkoja, -
jotka vain isän viisaus voi paljastaa.
Täällä kasvaa taianomaisia rohtoja.
Kasveja, jotka parantavat syvimmätkin haavat.
Kasvit saavat Bambin pään pyörimään, mutta ne parantavat sen nopeasti.
Kun kauriin sarvet putoavat, -
ne onneksi kasvavat isompina takaisin seuraavana vuonna.
Mikään ei estä villisikoja pitämästä hauskaa.
Kahdestaan kaikki tuntuu kevyemmältä.
Bambi unohtaa, että pieninkin asia voi erottaa ne.
Tarvitaan vain yksi yllättävä tunkeilija pelottamaan kumppani pois.
Bambissa on paljon voimaa.
Se on taas yksin. Pieni ääni kieltää sitä menettämästä toivoa.
Elämä voi olla täynnä sudenkuoppia.
Jokainen haaste kasvattaa meitä.
Bambille on tapahtunut paljon yhdessä vuodessa metsässä.
Kauriille ei ole rajoja.
Ne tulevat ja menevät mielensä mukaan.
Vaistojensa ohjaamana ja itsevarmempana -
Bambilla on vain yksi ajatus mielessään.
Löytää taas se, jota se rakastaa.
Bambi etsii. Etsii taas.
Ehkä se pääsee lähemmäs.
Ihmiset ovat outoja. Onpa outoa vangita eläimiä.
Olla vapaita, olla yhdessä ja uida onnessa.
Palata omalle maalle ja oman väen pariin.
Mikään ei ole ihanampaa, paitsi ehkä rakkaus ensisilmäyksellä.
Kaksi huoletonta vuotta yhdessä.
Kun aika kuluu rauhallisesti, -
vaaroista varoittavat pienet äänet hiljenevät.
Aika on tuonut Bambin päätöksen eteen.
Sen harjoittelu ei ole ohi.
Sen on lähdettävä isänsä kanssa vain palatakseen.
Kaksi vuotta on kulunut.
Bambi on neljävuotias.
Nyt sen on aika tulla metsän kuninkaaksi.
Nyt on sen vuoro huolehtia pikkuisestaan.
Bambin tarina voi alkaa alusta.
Pienen metsän prinssin tarina.
Suomennos: Iyuno